Na temelju odredbe članka 10. stavka 1. i članka 12. stavka 1. Zakona o poljoprivrednom zemljištu (Narodne novine broj 20/18, 115/18, 98/19 i 57/22), članka 8. stavka 2. Zakona o zaštiti od požara (Narodne novine broj 92/10 i 114/22), članka 4. stavka 1. Pravilnika o agrotehničkim mjerama (Narodne novine broj 22/19) te članka 40. Statuta Grada Makarske (Glasnik Grada Makarske, broj 3/21), na prijedlog Gradonačelnika Grada Makarske, Gradsko vijeće Grada Makarske na\_\_\_sjednici održanoj dana \_\_\_\_\_\_\_\_\_\_\_\_\_ 2025.g. donosi

O D L U K U

o izmjeni i dopuni Odluke o agrotehničkim mjerama, mjerama za uređenje i održavanje poljoprivrednih rudina, posebnim mjerama zaštite poljoprivrednih površina i mjerama zaštite od požara na poljoprivrednom zemljištu na području grada Makarske

Članak 1.

U Odluci o agrotehničkim mjerama, mjerama za uređenje i održavanje poljoprivrednih rudina, posebnim mjerama zaštite poljoprivrednih površina i mjerama zaštite od požara na poljoprivrednom zemljištu na području grada Makarske (Glasnik Grada Makarske broj 2/25) članak 33. mijenja se i glasi:

*„Stupanjem na snagu ove Odluke prestaje važiti Odluka* *o mjerama za korištenje poljoprivrednog zemljišta na području Grada Makarske (Glasnik Grada Makarske broj 7/2004).“*

Dosadašnji članak 33. postaje članak 34.

Članak 2.

Ova Odluka o izmjeni i dopuni Odluke o agrotehničkim mjerama, mjerama za uređenje i održavanje poljoprivrednih rudina, posebnim mjerama zaštite poljoprivrednih površina i mjerama zaštite od požara na poljoprivrednom zemljištu na području grada Makarske stupa na snagu osmog dana od dana objave u Glasniku Grada Makarske.

KLASA: 320-01/24-01/2

URBROJ: 2181-6-05-01-25-5

Makarska, \_\_\_\_\_\_\_\_\_\_\_\_\_\_\_\_ 2025.

PREDSJEDNICA GRADSKOG VIJEĆA

Gordana Muhtić, dipl.iur.